*Melléklet a 68/2019. számú határozathoz*

**HASZONKÖLCSÖN-SZERZŐDÉS**

**III. számú módosítás**

amely létrejött egyrészről **Kiskőrös Város Önkormányzata** *(*Székhely: 6200 Kiskőrös, Petőfi Sándor tér 1., képviseli: Domonyi László Mihály polgármester) mint az ingatlan tulajdonosa ***(a továbbiakban: Kölcsönadó)***, másrészről **Állampusztai Országos Büntetés-végrehajtási Intézet** *(Székhely: 6327 Állampuszta, képviseli: dr. Füzesi Viktor intézetparancsnok),* mint kölcsönvevő ***(a továbbiakban: Kölcsönvevő) (felek együttesen a továbbiakban: Szerződő Felek)*** között az alulírott napon és helyen, az alábbi feltételek mellett:

1. Szerződő felek rögzítik, hogy az 57/2015. sz. Képviselő-testületi határozat alapján haszonkölcsön-szerződést kötöttek egymással a Bérbeadó tulajdonában lévő Kiskőrös belterületi 2481. helyrajzi számon nyilvántartott, természetben 6200 Kiskőrös, Árpád utca 8. szám alatt lévő ingatlanban található 8,85 m2 alapterületű helyiség bérbeadása tárgyában meghatározott 1 éves időtartamra, azaz 2015. június 01. napjától 2016. május 31. napjáig. Szerződő Felek a haszonkölcsön-szerződést a Képviselő-testület 96/2016. számú határozata alapján közös megegyezéssel meghatározott, 3 éves időtartamra 2016. június 01. napjától 2019. május 31. napjáig meghosszabbították.
2. Szerződő Felek megállapodnak abban, hogy a fentiekben nevesített haszon-kölcsön szerződést Kiskőrös Város Képviselő-testülete /2019. számú határozata alapján, közös megegyezéssel 3 éves időtartamra, 2019. június 01. napjától 2022. május 31. napjáig meghosszabbítják.
3. Szerződő Felek a fentiekre tekintettel az alapszerződés 4. pontját az alábbi szövegrésszel módosítják:

*„Szerződő Felek megállapodnak, hogy a Kölcsönadó a fentiekben nevesített helyiség használatát ingyenesen 2019. június 1. napjától 2022. május 31. napjáig átengedi a Kölcsönvevő részére.”*

1. Szerződő Felek megállapodnak, hogy a szerződés időtartama alatt Bérbeadó jelen szerződés tárgyát képező ingatlanának felújítása esetén Bérlő részére cserehelyiséget biztosít.
2. Jelen módosítás az alapszerződés egyéb rendelkezéseit nem érinti.

Jelen haszonkölcsön-szerződés módosítást a Szerződő Felek elolvasás után, mint akaratukkal mindenben megegyezőt, 4 példányban helybenhagyólag írták alá.

**Kiskőrös, 2019. május**

**Kiskőrös Város Önkormányzata, Állampusztai Országos Büntetés-végrehajtási**

**mint kölcsönadó képviseletében: Intézet,**

**mint kölcsönvevő képviseletében:**

**Domonyi László dr. Füzesi Viktor**

**polgármester intézetparancsnok**

**Ellenjegyzem:**

**dr. Turán Csaba**

**jegyző**